| Medaljeoversikt |
| --- |
| Konkurrerte for De forente arabiske emiraters flagg De forente arabiske emirater |
| Friidrett |
|  Paralympiske leker |
| Gull | Rio de Janeiro 2016 | 800 m T34 |
| Sølv | London 2012 | 200 m T34 |
| Bronse | London 2012 | 100 m T34 |
| Para-VM i friidrett |
| Sølv | Doha 2015 | 100 m T34 |
| Sølv | Doha 2015 | 200 m T34 |
| Sølv | Doha 2015 | 800 m T34 |
| Bronse | Doha 2015 | 400 m T34 |
| Sølv | Doha 2013 | 800 m T34 |
| Bronse | Doha 2013 | 400 m T34 |
| Gull | Christchurch 2011 | 200 m T34 |
| Gull | Christchurch 2011 | 400 m T34 |
| Sølv | Christchurch 2011 | 100 m T34 |
| Asian Para Games |
| Gull | Incheon 2014 | 100 m T34 |
| Gull | Incheon 2014 | 200 m T34 |

**Mohamed Alhammadi** (født 13. juli 1985) er en emiratarabisk handikappet friidrettsutøver, som konkurrerer i sprintløp. Han konkurrerer i klassen T34, som er en av klassene for utøvere som bruker rullestol. Alhammadi har svekkelse i begge beina på grunn av polio.

Idrettskarriere
---------------

2011
Ved Para-VM i friidrett 2011 (*IPC Athletics World Championships*) i Christchurch på New Zealand i januar fikk han to gull- og en sølvmedalje. Han vant 200 meter på tiden 30,14, og 400 meter på tiden 56,20. På 100 meter satte han ny asiarekord i finalen, med 16,95, og fikk sølv. Sebastien Mobre vant denne distansen, på 16,84.

2012
I mars 2012 deltok han ved *Al Ain 6th International Athletics Meeting 2012*, der han kom på 2.-plass på 200 meter, bak Walid Ktila, og 3.-plass på 100 meter, bak Walid Ktila og Sebastien Mobre. De samme plassene fikk han også på *2nd Sharjah International Open Athletics Meeting*, som også ble arrangert i mars 2012.

Ved Paralympiske sommerleker 2012 i London vant han sølv på 200 meter og bronse på 100 meter. I innledningsheatet på 200 meter satte han ny paralympisk rekord med tiden 29,03. Denne rekorden ble slått av Walid Ktila i finalen, da han satte ny verdensrekord med tiden 27,98. Alhammadi fikk sølv, med tiden 28,95, og Rheed McCracken bronse. På 100 meter satte han også ny asiarekord, først med 16,42 i innledningsheatet, deretter 16,41 i finalen, og fikk med det bronse på denne distansen, bak Ktila og McCracken.

2013
Ved Para-VM i friidrett 2013 i Lyon fikk han to medaljer. På 800 meter fikk han sølv, bak tunisiske Walid Ktila, og på 400 meter fikk han bronse, slått av Walid Ktila og australske Rheed McCracken. På 100 meter kom han på 5.-plass, og på 200 meter ble han diskvalifisert. 

2014
Han deltok ved Asian Para Games 2014 i Incheon i Sør-Korea, der han vant både 100 og 200 meter. 

2015
Para-VM i friidrett 2013 ble arrangert i Doha i Qatar, og Alhammadi vant 4 medaljer i dette verdensmesterskapet. Han fikk sølv på 100, 200 og 800 meter, der Walid Ktila vant. I tillegg fikk han bronse på 400 meter bak Ktila og finske Henry Manni.

2016
Ved Paralympiske sommerleker 2016 vant han 800 meter, med ny personlig rekord på 1:40,24. Dette var også ny paralympisk rekord. Han slo her Walid Ktila med 7 hundredeler. På 100 meter kom han på 4.-plass.

Referanser
----------

1. ↑  IPC - *ALHAMMADI Mohamed*, besøkt 15. september 2016.
2. ↑  IPC - *Results Book from 2011 IPC Athletics World Championships* Arkivert 4. desember 2019 hos Wayback Machine. (PDF), besøkt 29. september 2012
3. ↑  Team Thomas - *Al Ain 6th International Athletics Meeting 2012* (PDF), besøkt 29. september 2012
4. ↑  Team Thomas - *http://www.team-thomas.org/\_erg12/Results\_S.pdf* (PDF), besøkt 29. september 2012
5. ↑  IPC - *2013 IPC Athletics World Championships Lyon*, besøkt 15. september 2016.
6. ↑  The National - *Mohammed Al Hammadi sets new Paralympic Games record in T34 800m to win UAE’s second gold*, besøkt 16. september 2016.
7. ↑  Rio 2016 - *Men's 800m - T33/34 - Standings* Arkivert 22. september 2016 hos Wayback Machine. besøkt 15. september 2016.

Eksterne lenker
---------------

* Rio 2016 - Mohamed Alhammadi Arkivert 22. september 2016 hos Wayback Machine.
* IPC - Mohamed Alhammadi
* London 2012 - Mohamed Alhammadi
* London 2012 - Athletics - Men's events (resultater PL 2012)